作者:周文質
標題:雙調・折桂令過多景樓
內容:滔滔春水東流，天闊雲閒，樹渺禽幽。山遠橫眉，波平消雪，月缺沉鉤。桃蕊紅妝渡口，梨花白點江頭。何處離愁，人別層樓，我宿孤舟。詠蟠梅梨雪旋繞東風，誰屈冰梢，怪壓蒼松？綠萼含香，枯根層結，春信重封。清味遠嫌蝶妒蜂，老枝寒舞鳳蟠龍。夜月朦朧，疏蕊縱橫；瘦影交加，碎玉玲瓏。二色鞋兒輕搖環佩丁東，半露新荷，半掩芙蓉。花柳些些，霞綃點點，錦翠弓弓。綠綾扇輕拈落紅，茜蘿尖微印苔蹤。心恨難通，裙底鴛鴦，出落雌雄。